พระราชบัญญัติ การพลังงานแห่งชาติ พ.ศ. ๒๔๙๖ (ยกเลิก)
มาตรา ๑ พระราชบัญญัตินี้เรียกว่า “พระราชบัญญัติการพลังงานแห่งชาติ พ.ศ. ๒๔๙๖”
มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
มาตรา ๓ ในพระราชบัญญัตินี้ “พลังงาน” หมายความว่า ตัวแรงอันได้จากที่มาธรรมชาติ เช่น น้ำ ลม ความร้อนธรรมชาติ แสงอาทิตย์ แร่ธาตุ หรือเชื้อเพลิง เป็นต้นว่า ฟืน แกลบ น้ำมัน ถ่านหิน หรือแก๊สธรรมชาติ “พลังงานควบคุม” หมายความว่า พลังงานซึ่งได้กำหนดให้มีการควบคุมตามกฎแห่งพระราชบัญญัตินี้ “การพลังงาน”
หมายความว่า กิจการที่บุคคลได้จัดทำขึ้นเพื่อให้ได้มาซึ่งพลังงาน เช่น ไฟฟ้า ไอน้ำ แก๊ส “คณะกรรมการ” หมายความว่า คณะกรรมการพลังงานแห่งชาติ “เลขาธิการ” หมายความว่า เลขาธิการการพลังงานแห่งชาติ “พนักงานเจ้าหน้าที่” หมายความว่า พนักงานเจ้าหน้าที่ของการพลังงานแห่งชาติ และให้หมายความรวมถึง
เจ้าพนักงานของกระทรวง ทบวง กรม เทศบาล สุขาภิบาล หรือพนักงานองค์การพลังงาน ซึ่งพระราชบัญญัตินี้กำหนดให้ถือว่าเป็นพนักงานเจ้าหน้าที่ด้วย “เขตการพลังงาน” หมายความว่า เขตตามที่มีพระราชกฤษฎีกากำหนด
มาตรา ๔ ให้นายกรัฐมนตรีรักษาการตามพระราชบัญญัตินี้ และให้มีอำนาจออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
หมวด ๑ การพลังงานแห่งชาติ

มาตรา ๕ ให้การพลังงานแห่งชาติซึ่งตั้งขึ้นตามกฎหมายว่าด้วยการปรับปรุงกระทรวง ทบวง กรม มีอำนาจและหน้าที่ดังต่อไปนี้ (๑) จัดหาและก่อให้เกิดพลังงานเพื่อความเจริญของประเทศและสวัสดิภาพของประชาชน (๒) ทำการค้นคว้า ทดลอง ตรวจ สำรวจ รวบรวมสถิติเกี่ยวกับแหล่งที่อันเหมาะสมแก่การที่จะก่อให้เกิดพลังงานน้ำ
หรือแหล่งที่จะได้มาซึ่งวัตถุอันเป็นที่มาแห่งพลังงานไฟฟ้าและอย่างอื่น (๓) วางนโยบายและควบคุมในการผลิตพลังงานต่าง ๆ เช่น พลังงานไฟฟ้า (๔) จัดให้มี ควบคุม สร้าง ซื้อ ขาย เช่า ให้เช่า หรือเลิกแหล่งผลิตและระบบส่ง ระบบจ่ายพลังงาน (๕) วางระเบียบและควบคุมเพื่อความปลอดภัยจากอันตรายอันเนื่องด้วยการพลังงาน
(๖) ตั้งมาตรฐานและกำหนดอัตราการขายพลังงาน (๗) ช่วยเหลือและส่งเสริมการใช้พลังงานต่าง ๆ เพื่อการเศรษฐกิจ เช่น การเกษตรกรรม การหัตถกรรม การอุตสาหกรรม การพาณิชยกรรม และการคมนาตม (๘) จัดให้เกิดประโยชน์อย่างอื่นร่วมกับประโยชน์ที่ได้รับจากการพลังงาน เช่น การชลประทาน การป้องกันน้ำท่วม และการคมนาคมทางน้ำ
หมวด ๑ การพลังงานแห่งชาติ

มาตรา ๖ ให้เลขาธิการพลังงานแห่งชาติ มีหน้าที่บังคับบัญชา ควบคุมดูแลโดยทั่วไปซึ่งราชการของการพลังงานแห่งชาติ
หมวด ๑ การพลังงานแห่งชาติ

มาตรา ๗ ให้มีคณะกรรมการการพนักงานแห่งชาติ ประกอบด้วย นายกรัฐมนตรีเป็นประธานกรรมการ รัฐมนตรีว่าการกระทรวงวิทยาศาสตร์ เทคโนโลยีและการพลังงาน เป็นรองประธานกรรมการ รัฐมนตรีว่าการกระทรวงมหาดไทย รัฐมนตรีว่าการกระทรวงอุตสาหกรรม อธิบดีกรมชลประทาน อธิบดีกรมทรัพยากรธรณี อธิบดีกรมป่าไม้ อธิบดีกรมโยธาธิการ
และผู้ทรงคุณวุฒิอีกไม่เกินเก้าคนซึ่งคณะรัฐมนตรีแต่งตั้ง เป็นกรรมการ และเลขาธิการเป็นกรรมการและเลขานุการ
หมวด ๑ การพลังงานแห่งชาติ

มาตรา ๘ กรรมการผู้ทรงคุณวุฒิดำรงตำแหน่งที่มีกำหนดห้าปี เว้นแต่ในวาระเริ่มแรกเมื่อครบกำหนดสองปี ให้กรรมการผู้ทรงคุณวุฒิจับฉลากออกจากตำแหน่งกึ่งหนึ่ง เศษของกึ่งให้ปัดทิ้งเสีย กรรมการที่พ้นจากตำแหน่งนี้ จะทรงพระกรุณาโปรดเกล้าฯ แต่งตั้งให้เป็นกรรมการอีกก็ได้
หมวด ๑ การพลังงานแห่งชาติ

มาตรา ๙ นอกจากการออกจากตำแหน่งตามวาระตามความในมาตรา ๘ กรรมการผู้ทรงคุณวุฒิพ้นจากตำแหน่งเมื่อ (๑) ตาย (๒) ลาออก (๓)ต้องจำคุกโดยคำพิพากษาโทษจำคุก (๔) ทรงพระกรุณาโปรดเกล้าฯ ให้ออกจากตำแหน่ง ในกรณีที่มีการพ้นจากตำแหน่งตามมาตรานี้ จะได้ทรงพระกรุณาโปรดเกล้าฯ แต่งตั้งกรรมการเข้าแทน
กรรมการที่ได้รับการแต่งตั้งเข้าแทนนี้ย่อมอยู่ในตำแหน่งได้เพียงเท่ากำหนดเวลาของผู้ซึ่งตนแทน
หมวด ๑ การพลังงานแห่งชาติ

มาตรา ๑๐ การประชุมทุกคราวต้องมีกรรมการมาประชุมไม่ต่ำกว่าหนึ่งในสาม จึงเป็นองค์ประชุม
หมวด ๑ การพลังงานแห่งชาติ

มาตรา ๑๑ เมื่อประธานไม่อยู่ในที่ประชุม ให้รองประธานทำหน้าที่แทน ถ้าประธานและรองประธานไม่อยู่ในที่ประชุมให้กรรมการเลือกตั้งกันขึ้นเป็นประธานในที่ประชุมนั้น
หมวด ๑ การพลังงานแห่งชาติ

มาตรา ๑๒ การลงมติวินิจฉัยข้อปรึกษาให้ถือเอาเสียงข้างมากเป็นประมาณ กรรมการคนหนึ่งย่อมมีเสียงหนึ่งในการลงคะแนน ถ้ามีจำนวนเสียงลงคะแนนเท่ากัน ให้ประธานในที่ประชุมออกเสียงเพิ่มขึ้นได้อีกเสียงหนึ่งเป็นเสียงชี้ขาด
หมวด ๑ การพลังงานแห่งชาติ

มาตรา ๑๓ ในการดำเนินการตามอำนาจและหน้าที่ ให้การพลังงานแห่งชาติดำเนินการตามมติของคณะกรรมการ และเพื่อการนี้อาจมอบให้กระทรวง ทบวง กรม เทศบาล สุขาภิบาล องค์การของรัฐ หรือบุคคลใด ๆ ปฏิบัติกิจการเฉพาะอย่างแทนได้ แต่ทั้งนี้ต้องเป็นไปตามข้อบังคับที่คณะกรรมการกำหนด
หมวด ๑ การพลังงานแห่งชาติ

มาตรา ๑๔ ในกรณีที่การพลังงานแห่งชาติมอบให้กระทรวง ทบวง กรม เทศบาล หรือสุขาภิบาลดำเนินการใด ๆ อันเกี่ยวกับการพลังงาน ให้ผู้ได้รับมอบดังกล่าวปฏิบัติการให้เป็นไปตามที่ได้รับมอบนั้น และเพื่อประโยชน์แห่งมาตรานี้ ให้เจ้าพนักงานของกระทรวง ทบวง กรม เทศบาล หรือสุขาภิบาลผู้ปฏิบัติการตามที่ได้รับมอบนั้น
มีอำนาจและหน้าที่อย่างเดียวกับพนักงานเจ้าหน้าที่ของการพลังงานแห่งชาติตามที่กำหนดไว้ในพระราชบัญญัตินี้ ในการมอบอำนาจและหน้าที่ให้กระทรวง ทบวง กรม เทศบาล หรือสุขาภิบาลดำเนินการ การพลังงานแห่งชาติจะโอนเงินไปตั้งจ่ายทางกระทรวง ทบวง กรม เทศบาล หรือสุขาภิบาลเช่นว่านั้น
เพื่อใช้จ่ายตามรายการที่อนุมัติในงบประมาณของการพลังงานแห่งชาติก็ได้ ในการปฏิบัติหน้าที่ ให้ถือว่าเจ้าพนักงานของกระทรวง ทบวง กรม เทศบาล หรือสุขาภิบาลผู้ป่วยปฏิบัติการตามที่ได้รับมอบหมายตามความในมาตรานี้เป็นพนักงานเจ้าหน้าที่
หมวด ๑ การพลังงานแห่งชาติ

มาตรา ๑๕ คณะกรรมการอาจแต่งตั้งคณะอนุกรรมการให้ปฏิบัติการแทนตามที่จะมอบหมายได้
หมวด ๑ การพลังงานแห่งชาติ

มาตรา ๑๖ ในการดำเนินการตามอำนาจและหน้าที่ ให้การพลังงานแห่งชาติมีอำนาจเรียก โดยทำเป็นหนังสือให้กระทรวง ทบวง กรม เทศบาล สุขาภิบาล องค์การของรัฐ หรือบุคคลใด ๆ มาชี้แจงข้อเท็จจริง หรือให้ส่งเอกสาร หลักฐาน หรือสิ่งของต่าง ๆ ที่เกี่ยวกับการพลังงาน มาประกอบการพิจารณาได้ตามความจำเป็น
ให้การพลังงานแห่งชาติจ่ายค่าพาหนะเดินทาง ค่าที่พัก และค่าใช้จ่ายอื่นตามที่จ่ายจริง และค่าป่วยการการที่การพลังงานแห่งชาติเห็นสมควร ให้แก่บุคคลที่ถูกเรียกตามความในวรรคก่อน
หมวด ๑ การพลังงานแห่งชาติ

มาตรา ๑๗ ในการปฏิบัติราชการของการพลังงานแห่งชาติ ให้พนักงานเจ้าหน้าที่มีอำนาจเข้าไปในสถานที่ของกระทรวง ทบวง กรม เทศบาล สุขาภิบาล องค์การของรัฐ หรือของบุคคลใด ๆ ในระหว่างเวลาพระอาทิตย์ขึ้นถึงพระอาทิตย์ตก เพื่อสอบถามข้อเท็จจริง หรือเพื่อตรวจสอบเอกสารหรือสิ่งของใด ๆ
ที่เกี่ยวกับการพลังงานจากบุคคลที่อยู่ในสถานที่เช่นว่านั้นได้ตามความจำเป็น ในการนี้ผู้ครอบครองสถานที่ดังกล่าวต้องให้ความสะดวกแก่พนักงานเจ้าหน้าที่ตามสมควร กรณีที่พนักงานเจ้าหน้าที่เข้าไปในสถานที่ตามความในวรรคก่อน ถ้าไม่เป็นการเร่งด่วนให้แจ้งเป็นหนังสือให้ผู้ครอบครองสถานที่ทราบล่วงหน้าตามเวลาอันสมควร
หมวด ๑ การพลังงานแห่งชาติ

มาตรา ๑๘ ในการปฏิบัติหน้าที่ของพนักงานเจ้าหน้าที่ตามความในมาตรา ๑๗ พนักงานเจ้าหน้าที่ต้องแสดงบัตรประจำตัวซึ่งต้องมีรายการตามที่กำหนดในกฎกระทรวงแก่บุคคลผู้เกี่ยวข้อง
หมวด ๑ การพลังงานแห่งชาติ

มาตรา ๑๙ ให้พนักงานเจ้าหน้าที่ตามความในพระราชบัญญัตินี้ เป็นเจ้าพนักงานตามความในกฎหมายลักษณะอาญา
หมวด ๑ การพลังงานแห่งชาติ

มาตรา ๒๐ พนักงานเจ้าหน้าที่มีอำนาจที่จะใช้สอยหรือเข้าครอบครองอสังหาริมทรัพย์ในความครอบครอง ของบุคคลใด ๆ ซึ่งมิใช่เคหสถานของเอกชน เป็นการชั่วคราว ภายใต้เงื่อนไขดังต่อไปนี้ (๑) การใช้สอยนั้นเป็นการจำเป็นสำหรับการสำรวจแหล่งผลิต ระบบการผลิต ระบบการจำหน่ายพลังงาน
และการป้องกันภยันตรายหรือความเสียหายอันเกิดแก่การผลิตหรือการจำหน่ายพลังงาน และ (๒) ได้แจ้งให้เจ้าของหรือผู้ครอบครองอสังหาริมทรัพย์ทราบล่วงหน้าตามเวลาอันสมควร ถ้าสามารถทำได้
ถ้ามีความเสียหายเกิดขึ้นแก่เจ้าของหรือผู้ครอบครองอสังหาริมทรัพย์หรือผู้ทรงสิทธิ์อื่นเนื่องจากการกระทำของพนักงานเจ้าหน้าที่ดังกล่าวในวรรคหนึ่ง บุคคลเช่นว่านั้นย่อมเรียกค่าทดแทนจากการพลังงานแห่งชาติได้ และถ้าไม่สามารถตกลงกันในจำนวนค่าทดแทน ให้มอบข้อพิพาทให้อนุญาโตตุลาการวินิจฉัย
โดยให้นำบทบัญญัติแห่งประมวลกฎหมายวิธีพิจารณาความแพ่งมาใช้บังคับ
หมวด ๑ การพลังงานแห่งชาติ

มาตรา ๒๑ เมื่อมีความจำเป็นที่จะต้องได้มาซึ่งอสังหาริมทรัพย์เพื่อใช้ในระบบการผลิต ขยายระบบการผลิต หรือการจำหน่ายพลังงาน ถ้ามิได้ตกลงในเรื่องการโอนไว้เป็นอย่างอื่น ให้ดำเนินการเวนคืนตามกฎหมายว่าด้วยการเวนคืนอสังหาริมทรัพย์
หมวด ๑ การพลังงานแห่งชาติ

มาตรา ๒๒ เมื่อมีความจำเป็นเพื่อประโยชน์แก่ชุมนุมชน ให้การพลังงานแห่งชาติมีอำนาจเดินสายหรือท่อพลังงานไปใต้ เหนือ ตาม หรือข้ามพื้นดินของบุคคลใด ๆ หรือปัก ตั้งเสาหรืออุปกรณ์ ลงในหรือบนพื้นดินของบุคคลใด ๆ ในเมื่อพื้นดินนั้นไม่ใช่พื้นดินอันเป็นที่ตั้งโรงเรีอน
ในกรณีที่ต้องใช้ที่ดินตอนใดตอนหนึ่งเพื่อกระทำการดังกล่าวในวรรคก่อน ให้การพลังงานแห่งชาติจ่ายค่าตอบแทนในการใช้ที่ดินนั้นแก่เจ้าของหรือผู้ครอบครองโดยจำนวนเงินอันเป็นธรรม เว้นแต่เจ้าของหรือผู้ครอบครองเป็นผู้ได้รับประโยชน์ในการกระทำนั้นอยู่ด้วย
หมวด ๑ การพลังงานแห่งชาติ

มาตรา ๒๓ เพื่อประโยชน์แก่ชุมนุมชน ให้การพลังงานแห่งชาติมีอำนาจเดินสายหรือท่อพลังงานติดไปตามส่วนแห่งสิ่งก่อสร้างของบุคคลใด ๆ ที่อยู่เหนือหรือติดกับทางสัญจรของประชาชน
หมวด ๑ การพลังงานแห่งชาติ

มาตรา ๒๔ ก่อนที่การพลังงานแห่งชาติจะดำเนินการตามมาตรา ๒๒ หรือมาตรา ๒๓ ให้การพลังงานแห่งชาติแจ้งเป็นหนังสือให้เจ้าของหรือผู้ครอบครองทรัพย์สินที่เกี่ยวข้องทราบ เจ้าของหรือผู้ครอบครองทรัพย์สินนั้นอาจยื่นคำร้องแสดงเหตุที่ไม่สมควรทำเช่นนั้นไปยังคณะกรรมการเพื่อพิจารณาวินิจฉัยได้ภายในกำหนดเวลาสิบห้าวัน
นับแต่วันที่ได้รับหนังสือแจ้งคำวินิจฉัยของคณะกรรมการให้เป็นที่สุด
หมวด ๑ การพลังงานแห่งชาติ

มาตรา ๒๕ เพื่อประโยชน์แห่งความปลอดภัยในการส่งพลังงาน ให้การพลังงานแห่งชาติมีอำนาจตัดต้น กิ่ง หรือรากของต้นไม้ซึ่งอยู่ใกล้สายหรือท่อพลังงานหรืออุปกรณ์ได้ แต่ต้องแจ้งให้เจ้าของหรือผู้ครอบครองต้นไม้ได้ทราบล่วงหน้าภายในเวลาอันสมควร ในกรณีที่ต้นไม้นั้นมีอยู่ก่อนเวลาเดินสายหรือท่อพลังงาน หรือปัก
ตั้งเสาหรืออุปกรณ์ให้การพลังงานแห่งชาติใช้ค่าสินไหมทดแทนให้แก่ผู้มีส่วนได้เสียในต้นไม้เท่าที่ต้องเสียหายเพราะการกระทำนั้น
หมวด ๑ การพลังงานแห่งชาติ

มาตรา ๒๖ ถ้าเจ้าของหรือผู้ครอบครองทรัพย์สินที่เกี่ยวข้องประสงค์จะก่อสร้างหรือกระทำกิจกรรมใด ๆ ลงในที่ดินซึ่งมีสายหรือท่อพลังงานหรืออุปกรณ์กีดขวางอยู่ เจ้าของหรือผู้ครอบครองทรัพย์สินนั้นชอบที่จะร้องขอต่อการพลังงานแห่งชาติให้ย้าย ถอน เปลี่ยนแปลง แก้ไขสิ่งที่กีดขวางนั้นได้
เมื่อเป็นการสมควรก็ให้การพลังงานแห่งชาติจัดการตามคำร้องขอนั้น
หมวด ๑ การพลังงานแห่งชาติ

มาตรา ๒๗ พนักงานเจ้าหน้าที่อาจเข้าไปในสถานที่ของบุคคลใด ๆ ในกรณีจำเป็นเพื่อตรวจ ซ่อมแซม หรือแก้ไข สายหรือท่อพลังงาน หรืออุปกรณ์ ในเวลาหนึ่งเวลาใดก็ได้ เมื่อได้แจ้งให้เจ้าของหรือผู้ครอบครองทราบแล้ว
หมวด ๑ การพลังงานแห่งชาติ

มาตรา ๒๘ ในการกระทำกิจการต่าง ๆ ตามความในมาตรา ๒๒ มาตรา ๒๓ มาตรา ๒๕ มาตรา ๒๖ หรือมาตรา ๒๗ พนักงานเจ้าหน้าที่จะต้องพยายามมิให้เกิดความเสียหาย แต่ถ้าเกิดความเสียหายขึ้น การพลังงานแห่งชาติจะต้องรับผิดเพื่อความเสียหายนั้น
หมวด ๑ การพลังงานแห่งชาติ

มาตรา ๒๙ อำนาจและหน้าที่ตามความในมาตรา ๒๒ มาตรา ๒๓ มาตรา ๒๔ มาตรา ๒๕ มาตรา ๒๖ และมาตรา ๒๗ การพลังงานแห่งชาติอาจมอบให้องค์การพลังงานไปดำเนินการได้ เมื่อการพลังงานแห่งชาติได้มอบอำนาจและหน้าที่ดังกล่าวในวรรคก่อนไปให้องค์การพลังงานใดแล้ว
ให้องค์การพลังงานและพนักงานองค์การพลังงานนั้นมีอำนาจและหน้าที่ในเขตของตน เช่นเดียวกับการพลังงานแห่งชาติและพนักงานเจ้าหน้าที่ เว้นแต่การวินิจฉัยคำร้องของเจ้าของหรือผู้ครอบครองทรัพย์สินที่เกี่ยวข้องตามมาตรา ๒๔ หรือมาตรา ๒๖
เมื่อเจ้าของหรือผู้ครอบครองทรัพย์สินที่เกี่ยวข้องไม่พอใจในคำวินิจฉัยขององค์การพลังงาน ก็ให้ยื่นคำร้องไปยังคณะกรรมการ และให้คณะกรรมการมีอำนาจสั่งองค์การพลังงานให้ปฏิบัติการไปตามที่เห็นสมควร หรือสั่งให้ยกคำร้องของผู้ร้องนั้นเสีย ในการปฏิบัติหน้าที่ในเขตของตน
ให้ถือว่าพนักงานองค์การพลังงานที่ได้รับมอบอำนาจและหน้าที่จากการพลังงานแห่งชาติตามความในมาตรานี้เป็นพนักงานเจ้าหน้าที่
หมวด ๑ การพลังงานแห่งชาติ

มาตรา ๓๐ เมื่อเป็นการสมควรที่จะกำหนดเขตใดเป็นเขตพลังงาน ให้ประกาศโดยพระราชกฤษฎีกา
หมวด ๑ การพลังงานแห่งชาติ

มาตรา ๓๑ พลังงานประเภทใด โดยขนาดและวิธีการผลิต การใช้อย่างใด เพียงใด จะให้เป็นพลังงานควบคุมให้กำหนดโดยพระราชกฤษฎีกา
หมวด ๑ การพลังงานแห่งชาติ

มาตรา ๓๒ ภายในเขตพลังงาน ห้ามมิให้บุคคลใดกระทำการใด ๆ อันอาจเป็นการขัดขวางต่อการผลิตพลังงาน ควบคุม หรือทำให้การผลิตพลังงานควบคุมได้พลังงานควบคุมน้อยลง เพื่อประโยชน์แห่งบทบัญญัติในวรรคก่อน ให้การพลังงานแห่งชาติประกาศในราชกิจจานุเบกษาให้ทราบว่า การกระทำใดอาจขัดขวางต่อการผลิตพลังงานควบคุม
หรือทำให้การผลิตพลังงานควบคุมได้พลังงานควบคุมลดน้อยลง
หมวด ๑ การพลังงานแห่งชาติ

มาตรา ๓๓ การพลังงานแห่งชาติมีอำนาจที่จะห้ามหรือกำจัดการใช้วัตถุดิบหรือวัตถุธรรมชาติอันจำเป็นต้องใช้ในการผลิตพลังงาน หรือกำหนดให้ผู้ประสงค์ใช้วัตถุดิบหรือวัตถุธรรมชาติดังกล่าวมาขออนุญาตต่อการพลังงานแห่งชาติ การพลังงานแห่งชาติมีอำนาจที่จะอนุญาต หรือไม่อนุญาต หรืออนุญาตภายใต้เงื่อนไขใด ๆ ก็ได้ การห้าม
การจำกัด และการกำหนดให้ขออนุญาตใช้วัตถุดิบหรือวัตถุธรรมชาติ อันเป็นที่มา แห่งพลังงานตามความในวรรคก่อน ให้ประกาศในราชกิจจานุเบกษา
หมวด ๑ การพลังงานแห่งชาติ

มาตรา ๓๔ ห้ามมิให้ผู้ใดทำการผลิต หรือขยายการผลิตพลังงานควบคุมในเขตพลังงาน เว้นแต่จะได้รับอนุญาตจากการพลังงานแห่งชาติ การขออนุญาตและการอนุญาตให้เป็นไปตามหลักเกณฑ์และวิธีการที่กำหนดในกฎกระทรวง การผลิตพลังงานควบคุมใดซึ่งจะต้องได้รับอนุญาตจากรัฐบาลหรือรับสัมปทานตามกฎหมายอื่น
จะต้องได้รับอนุญาตจากรัฐบาลหรือรับสัมปทานตามกฎหมายนั้นด้วย ความในมาตรานี้มิให้ใช้บังคับแก่ผู้ทำการผลิตพลังงานควบคุม ซึ่งได้รับอนุญาตจากรัฐบาล หรือรับสัมปทานอยู่แล้วในวันใช้บังคับพระราชบัญญัตินี้
หมวด ๑ การพลังงานแห่งชาติ

มาตรา ๓๕ ในกรณีที่มีการขออนุญาตผลิตพลังงานควบคุม ให้การพลังงานแห่งชาติพิจารณาโดยไม่ชักช้า และมีอำนาจที่จะอนุญาต หรือไม่อนุญาต หรืออนุญาตภายในเงื่อนไขใด ๆ ก็ได้ เงื่อนไขที่จะพึงกำหนดให้ผู้ได้รับอนุญาตผลิตพลังงานควบคุมปฏิบัติ ภายหลังที่ได้รับอนุญาตแล้วตามความในวรรคก่อนให้รวมถึง (๑)
อัตราค่าตอบแทนอย่างสูงซึ่งจะพึงเรียกจากผู้ใช้พลังงานควบคุม (๒) การกำหนดเขตของบริเวณการจ่าย และขนาดของเครื่องที่จะติดตั้งทำการผลิต และ (๓) การดำเนินการให้ถูกต้องตามหลักวิชา เช่น การวางสาย การป้องกันเพลิง การป้องกันความเสียหายของเครื่องจักร การป้องกันภยันตราย
การกำหนดประเภทของวัตถุดิบหรือวัตถุธรรมชาติที่ใช้ในการผลิตพลังงานควบคุม วิธีประหยัดการใช้วัตถุดิบหรือวัตถุธรรมชาติดังกล่าว
หมวด ๑ การพลังงานแห่งชาติ

มาตรา ๓๖ เงื่อนไขที่มีลักษณะทั่วไปอันพึงกำหนดให้ผู้ผลิตพลังงานปฏิบัตินั้น ให้กำหนดในกฎกระทรวง
หมวด ๑ การพลังงานแห่งชาติ

มาตรา ๓๗ กรณีดังต่อไปนี้อยู่ในลักษณะที่ไม่พึงอนุญาตให้ผลิตพลังงานควบคุม กล่าวคือ (๑) การผลิตพลังงานควบคุมตามที่ขออนุญาตไม่เป็นการประหยัดวัตถุดิบหรือวัตถุธรรมชาติซึ่งใช้ในการนั้น (๒) การผลิตพลังงานควบคุมนั้น ผลิตได้แพงกว่าหรือเท่ากับแหล่งผลิตอื่น
ในเมื่อการพลังงานแห่งชาติเห็นว่ายังไม่มีความจำเป็นที่จะต้องผลิตพลังงานควบคุม (๓) การผลิตพลังงานควบคุมนั้นจะเป็นภยันตราย (๔) การผลิตพลังงานควบคุมนั้นจะเป็นการเสื่อมเสียเศรษฐกิจของชาติ หรือ (๕) การผลิตพลังงานควบคุมนั้นไม่ถูกต้องตามหลักวิชา
หมวด ๑ การพลังงานแห่งชาติ

มาตรา ๓๘ ในกรณีที่อาจเกิดการขาดแคลนพลังงานควบคุมเป็นครั้งคราวภายในเขตพลังงาน การพลังงานแห่งชาติมีอำนาจที่จะสั่งให้ลดการผลิต การจำหน่าย หรือการใช้พลังงานควบคุมตามความเหมาะสม หรือสั่งให้เปลี่ยนประเภทของวัตถุดิบ หรือวัตถุธรรมชาติที่ใช้ในการผลิตพลังงานควบคุม
ไม่ว่าการผลิตพลังงานควบคุมนั้นจะได้เริ่มกระทำก่อนหรือหลังวันใช้บังคับพระราชบัญญัตินี้
หมวด ๑ การพลังงานแห่งชาติ

มาตรา ๓๙ การพลังงานแห่งชาติมีอำนาจที่จะสั่งเป็นหนังสือให้ผู้ผลิตพลังงานควบคุมในเขตพลังงานอยู่ก่อนวันใช้บังคับพระราชบัญญัตินี้ปฏิบัติดังต่อไปนี้ (๑) เสนอแผนที่แสดงแหล่งผลิตพลังงานควบคุม แผนผังการก่อสร้างโรงผลิต เครื่องจักรที่ใช้ในการผลิต วิธีจำหน่ายพลังงานควบคุม วิธีป้องกันเพลิง
และป้องกันความเสียหายของเครื่องจักร หรือวิธีดำเนินการเพื่อความปลอดภัยแก่สาธารณชน (๒) เสนอรายละเอียดเกี่ยวกับประเภทและปริมาณวัตถุดิบ หรือวัตถุธรรมชาติที่ต้องใช้ในการผลิตพลังงานควบคุม (๓) เสนออัตราค่าตอบแทนที่เรียกร้องจากผู้ใช้พลังงานควบคุม (๔) เสนอผลของการผลิตพลังงานควบคุมในปัจจุบัน (๕)
เสนอโครงการที่จะดำเนินการผลิตพลังงานควบคุมในภายหน้า
หมวด ๑ การพลังงานแห่งชาติ

มาตรา ๔๐ เมื่อได้ดำเนินการตามมาตรา ๓๙ แล้ว การพลังงานแห่งชาติมีอำนาจสั่งเป็นหนังสือให้ผู้ผลิตพลังงานควบคุมในเขตพลังงานอยู่ก่อนวันใช้บังคับพระราชบัญญัตินี้ ปฏิบัติการภายในกำหนดเวลาอันสมควร ดังต่อไปนี้ (๑) ปรับปรุง แก้ไข ดัดแปลงโรงงานหรือปัจจัยในการผลิตพลังงานควบคุมเพื่อให้ถูกต้องตามหลักวิชา
เพื่อให้การผลิตพลังงานควบคุมได้เป็นไปโดยประหยัดวัตถุดิบหรือวัตถุธรรมชาติที่ใช้ในการผลิตพลังงานควบคุม เพื่อความปลอดภัยแก่สาธารณะชน หรือเพื่อให้เหมาะสมกับเศรษฐกิจของชาติ (๒) เปลี่ยนวัตถุดิบหรือวัตถุธรรมชาติที่ใช้ในการผลิตพลังงานควบคุม (๓) ขยาย
หรือลดการผลิตพลังงานควบคุมเพื่อให้เหมาะสมกับความต้องการของประชาชน ในการสั่งให้ขยายการผลิต ให้สั่งได้เท่าที่เครื่องจักรของผู้ผลิตสามารถที่จะผลิตพลังงานควบคุมเพิ่มขึ้นได้ (๔) เรียกค่าตอบแทนจากผู้ใช้พลังงานควบคุมไม่เกินอัตราอย่างสูงที่การพลังงานแห่งชาติกำหนด (๕) เลิกการผลิตพลังงานควบคุม
หรือซื้อพลังงานควบคุมจากการพลังงานแห่งชาติ หรือองค์การพลังงาน ในกรณีที่การพลังงานแห่งชาติ หรือองค์การพลังงานสามารถจำหน่ายพลังงานควบคุมให้ได้ในราคาอันถูกกว่า
หมวด ๑ การพลังงานแห่งชาติ

มาตรา ๔๑ เมื่อผู้ผลิตพลังงานควบคุมในเขตพลังงานอยู่ก่อนวันใช้บังคับพระราชบัญญัตินี้ ได้เสนอรายการตามมาตรา ๓๙ และการพลังงานแห่งชาติได้อนุมัติให้ดำเนินการผลิตพลังงานควบคุมต่อไปได้ โดยไม่ได้สั่งให้ปฏิบัติการตามมาตรา 40 หรือเมื่อการพลังงานแห่งชาติได้สั่งให้ปฏิบัติการอย่างใดตามมาตรา 40
และผู้ผลิตพลังงานควบคุมได้ปฏิบัติการตามนั้นแล้ว ให้ถือว่าผู้ผลิตพลังงานควบคุมนั้นเป็นผู้ได้รับอนุญาตให้ผลิตพลังงานควบคุมตามพระราชบัญญัตินี้
หมวด ๑ การพลังงานแห่งชาติ

มาตรา ๔๒ เมื่อมีความจำเป็นที่จะป้องกันภยันตรายอันอาจเกิดแก่ผู้ใช้พลังงานควบคุม แก่คนงานซึ่งทำงานในการผลิตพลังงานควบคุม หรือสาธารณชน การพลังงานแห่งชาติมีอำนาจสั่งเป็นหนังสือให้ผู้ผลิตพลังงานควบคุมปฏิบัติการดังต่อไปนี้ (๑) เปลี่ยน ซ่อมแซม หรือบูรณะอาคาร เครื่องจักร อุปกรณ์ เครื่องมือ เครื่องใช้
บรรดาที่ใช้ในการผลิตหรือการจำหน่ายพลังงานควบคุมเสียใหม่ (๒) จัดหา หรือสร้างสิ่งใด ๆ ซึ่งจะขจัดหรือป้องกันภยันตราย หรือ (๓) งดการผลิต การใช้ หรือการจำหน่ายพลังงานควบคุมในเขตใด ๆ เป็นการชั่วคราว จนกว่าจะได้ปฏิบัติตามคำสั่งตามความใน (๑) หรือ (๒)
หมวด ๑ การพลังงานแห่งชาติ

มาตรา ๔๓ เพื่ออนุวัตรให้การเป็นไปตามโครงการป้องกันราชอาณาจักร หรือโครงการอุตสาหกรรมแห่งชาติ หรือเพื่อประโยชน์ในทางเศรษฐกิจของชาติ การพลังงานแห่งชาติมีอำนาจสั่งเป็นหนังสือให้ผู้ผลิตพลังงานควบคุมปฏิบัติการดังต่อไปนี้ (๑) เปลี่ยนแปลงอัตราค่าตอบแทนจากผู้ใช้พลังงานควบคุมเสียใหม่
หรือลดค่าตอบแทนดังกล่าวสำหรับการใช้พลังงานควบคุมประกอบอุตสาหกรรมหรือประกอบการขนส่งบางประเภท (๒) ดำเนินการใด ๆ เพื่อให้สามารถจำหน่ายพลังงานควบคุมให้แก่กิจการอุตสาหกรรม หัตถกรรม เกษตรกรรม พาณิชยกรรม หรือการขนส่งบรรดาที่ต้องใช้พลังงาน หรือให้แก่ย่านการค้าหรือสถานที่ใด ๆ (๓)
งดหรือลดการจำหน่ายพลังงานควบคุมในเขตบางเขต เพื่อนำพลังงานควบคุมมาจำหน่ายในเขตที่ในทางเศรษฐกิจมีความต้องการใช้พลังงานมากกว่า (๔) เปลี่ยนแปลงอาคาร เครื่องจักร อุปกรณ์ เครื่องมือ เครื่องใช้ ในการผลิต หรือจำหน่ายพลังงานควบคุม เพื่อให้ผลิตพลังงานควบคุมได้มากขึ้น หรือเพื่อประหยัดค่าใช้จ่าย (๕)
ขยายการผลิตพลังงานควบคุมให้มากขึ้น ในการที่การพลังงานแห่งชาติจะพึงใช้อำนาจตามมาตรานี้ให้คำนึงถึงความสามารถในการจัดหาทุนของผู้ผลิตพลังงานควบคุมด้วย การพลังงานแห่งชาติจะช่วยหาทุนเพื่อให้ผู้ผลิตพลังงานควบคุมสามารถปฏิบัติตามคำสั่งก็ได้
หมวด ๒ องค์การพลังงาน
ส่วนที่ ๑ การจัดตั้ง, ทุน และเงินสำรอง

มาตรา ๔๔ เมื่อการพลังงานแห่งชาติเห็นสมควรที่จะจัดตั้งองค์การพลังงานใดขึ้นเพื่อดำเนินงานในการผลิตพลังงาน ให้จัดตั้งขึ้นโดยพระราชกฤษฎีกา ให้องค์การพลังงานซึ่งตั้งขึ้นตามความในวรรคก่อน เป็นนิติบุคคล การยุบเลิกองค์การพลังงานให้ทำโดย และให้เป็นไปตามพระราชกฤษฎีกา
หมวด ๒ องค์การพลังงาน
ส่วนที่ ๑ การจัดตั้ง, ทุน และเงินสำรอง

มาตรา ๔๕ พระราชกฤษฎีกาจัดตั้งองค์การพลังงานที่จะพึงตราขึ้นตามความในมาตรา ๔๕ ให้มีความดังต่อไปนี้ ๑. ชื่อขององค์การพลังงาน ๒. วัตถุประสงค์ขององค์การพลังงาน ๓. เงินที่รัฐจ่ายให้เป็นทุนแก่องค์การพลังงาน
หมวด ๒ องค์การพลังงาน
ส่วนที่ ๑ การจัดตั้ง, ทุน และเงินสำรอง

มาตรา ๔๖ ให้องค์การพนักงานมีอำนาจกระทำการต่าง ๆ ภายในขอบวัตถุประสงค์ตามที่ระบุไว้ในพระราชกฤษฎีกา และอำนาจเช่นว่านี้ให้รวมถึง (๑) สร้าง ซื้อ จัดหา จำหน่าย เช่า ให้เช่า ให้เช่าซื้อและดำเนินงานเกี่ยวกับเครื่องใช้ บริการ และความสะดวกต่าง ๆ ของกิจการพลังงาน (๒) ซื้อ จัดหา เช่า ให้เช่า ถือกรรมสิทธิ์
ครอบครอง จำหน่าย หรือดำเนินงานเกี่ยวกับทรัพย์สินใด ๆ (๓) กำหนดอัตราค่าตอบแทนพลังงาน บริการ และความสะดวกต่าง ๆ ขององค์การพลังงาน และจัดระเบียบวิธีชำระเงิน (๔) จัดระเบียบเกี่ยวกับความปลอดภัยในการรักษาทรัพย์สิน และเส้นทางส่งพลังงานขององค์การพลังงาน (๕) กู้ยืมเงิน
หมวด ๒ องค์การพลังงาน
ส่วนที่ ๑ การจัดตั้ง, ทุน และเงินสำรอง

มาตรา ๔๗ ทุนประเดิมขององค์การพลังงาน ให้ประกอบด้วย (๑) เงินที่ได้รับจากรัฐบาลตามที่ระบุไว้ในพระราชกฤษฎีกาออกตามความในมาตรา ๔๕ (๒) เงินหรือทรัพย์สินที่การพลังงานแห่งชาติโอนให้หรือให้กู้ยืม (๓) เงินกู้ภายในประเทศ เงินกู้จากต่างประเทศ หรือเงินกู้อื่นใดตามที่รัฐบาลจะได้อนุมัติ
หมวด ๒ องค์การพลังงาน
ส่วนที่ ๑ การจัดตั้ง, ทุน และเงินสำรอง

มาตรา ๔๘ ทรัพย์สินขององค์การพลังงานไม่อยู่ในความรับผิดแห่งการบังคับคดี
หมวด ๒ องค์การพลังงาน
ส่วนที่ ๑ การจัดตั้ง, ทุน และเงินสำรอง

มาตรา ๔๙ ให้ประธานกรรมการ กรรมการ ผู้ว่าการ และพนักงานองค์การพลังงาน เป็นเจ้าพนักงานตามความหมายแห่งกฎหมายลักษณะอาญา
หมวด ๒ องค์การพลังงาน
ส่วนที่ ๑ การจัดตั้ง, ทุน และเงินสำรอง

มาตรา ๕๐ เงินสำรองขององค์การพลังงานให้ประกอบด้วยเงินสำรองเผื่อขาดและเงินสำรองอื่น ๆ เพื่อความประสงค์แต่ละอย่างโดยเฉพาะ เช่น ค่าเสื่อมราคาถ้าทำให้ดีขึ้นเป็นต้น ตามแต่คณะกรรมการองค์การพลังงานจะเห็นสมควร
หมวด ๒ องค์การพลังงาน
ส่วนที่ ๑ การจัดตั้ง, ทุน และเงินสำรอง

มาตรา ๕๑ ให้องค์การพลังงานเปิดบัญชีเงินฝากไว้กับธนาคารตามระเบียบของคณะกรรมการองค์การพลังงาน ซึ่งได้รับความเห็นชอบจากการพลังงานแห่งชาติ
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๕๒ ให้การพลังงานแห่งชาติมีอำนาจและหน้าที่กำกับโดยทั่วไปซึ่งกิจการขององค์การพลังงาน และเพื่อประโยชน์แห่งการนี้ จะสั่งให้องค์การพลังงานชี้แจงข้อเท็จจริง แสดงความคิดเห็น หรือทำรายงานยื่นก็ได้
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๕๓ ให้มีคณะกรรมการองค์การพลังงานขึ้นคณะหนึ่งประกอบด้วย ประธานกรรมการหนึ่งคน และกรรมการอื่นอีกไม่น้อยกว่าหกคน แต่ไม่เกินสิบสี่คน โดยมีผู้ว่าการองค์การพลังงานเป็นกรรมการโดยตำแหน่ง ให้การพลังงานแห่งชาติเป็นผู้แต่งตั้งประธานกรรมการและกรรมการองค์การพลังงาน โดยอนุมัติคณะรัฐมนตรี
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๕๔ คณะกรรมการองค์การพลังงานมีอำนาจและหน้าที่วางนโยบายและควบคุมดูแลโดยทั่วไปซึ่งกิจการขององค์การพลังงาน อำนาจและหน้าที่เช่นว่านี้ให้รวมถึง (๑) วางข้อบังคับเกี่ยวกับการต่าง ๆ ตามความในมาตรา ๔๖ (๒) วางข้อบังคับเกี่ยวกับการประชุมและดำเนินกิจการของคณะกรรมการ (๓) วางข้อบังคับเกี่ยวกับอัตราเงินเดือน
การบรรจุ การแต่งตั้ง และการถอดถอนพนักงานองค์การพลังงาน และ (๔) กำหนดค่าตอบแทนการใช้พลังงาน บริการ และความสะดวกต่าง ๆ ขององค์การพลังงาน
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๕๕ ให้ประธานกรรมการและกรรมการองค์การพลังงานดำรงตำแหน่งห้าปี เว้นแต่ในวาระเริ่มแรกเมื่อครบกำหนดสองปี ให้จับสลากออกจากตำแหน่งกึ่งหนึ่ง เศษของกึ่งให้ปัดทิ้งเสีย ผู้ที่พ้นจากตำแหน่งจะได้รับการแต่งตั้งอีกก็ได้
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๕๖ ประธานกรรมการและกรรมการองค์การพลังงานย่อมได้รับประโยชน์ตอบแทนตามที่การพลังงานแห่งชาติกำหนด โดยอนุมัติคณะรัฐมนตรี
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๕๗ ให้นำความในมาตรา ๙ มาตรา ๑๐ มาตรา ๑๑ และมาตรา ๑๒ มาใช้บังคับแก่องค์การพลังงานโดยอนุโลม
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๕๘ ให้คณะกรรมการองค์การพลังงานเป็นผู้แต่งตั้งผู้ว่าการองค์การพลังงานหนึ่งคน ให้ผู้ว่าการองค์การพลังงานได้รับเงินเดือนตามที่คณะกรรมการองค์การพลังงานกำหนด และอยู่ในตำแหน่งได้จนกว่าคณะกรรมการองค์การพลังงานจะให้ออกจากตำแหน่ง การแต่งตั้ง การกำหนดเงินเดือน และการให้ออกจากตำแหน่งตามมาตรานี้
ต้องได้รับความเห็นชอบจากการพลังงานแห่งชาติ
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๕๙ ผู้ว่าการองค์การพลังงานเป็นผู้บริหารกิจการขององค์การพลังงานให้เป็นไปตามนโยบายที่คณะกรรมการองค์การพลังงานกำหนด และมีอำนาจบังคับบัญชาพนักงานองค์การพลังงานทุกตำแหน่ง ผู้ว่าการองค์การพลังงานต้องรับผิดชอบต่อคณะกรรมการองค์การพลังงานในการจัดการและดำเนินงานขององค์การพลังงาน
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๖๐ ในกิจการที่เกี่ยวกับบุคคลภายนอก ผู้ว่าการองค์การพลังงานเป็นผู้กระทำในนามขององค์การพลังงาน และเพื่อการนี้ผู้ว่าการองค์การพลังงานอาจมอบอำนาจให้ผู้แทนองค์การพลังงานหรือบุคคลใด ๆ ปฏิบัติกิจการเฉพาะอย่างแทนได้ แต่ทั้งนี้ให้เป็นไปตามข้อบังคับที่คณะกรรมการองค์การพลังงานกำหนด
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๖๑ เมื่อผู้ว่าการองค์การพลังงานไม่สามารถปฏิบัติหน้าที่ได้ด้วยเหตุหนึ่งเหตุใด ให้คณะกรรมการองค์การพลังงานแต่งตั้งพนักงานองค์การพลังงานคนหนึ่งขึ้นเป็นผู้ทำการแทนผู้ว่าการองค์การพลังงานชั่วคราว ให้ผู้ทำการแทนผู้ว่าการองค์การพลังงานมีอำนาจและหน้าที่อย่างเดียวกับผู้ว่าการองค์การพลังงาน
ในระหว่างที่ทำการแทนนั้น
หมวด ๒ องค์การพลังงาน
ส่วนที่ ๒ การกำกับ การควบคุม และการบริหาร

มาตรา ๖๒ ประธานกรรมการ กรรมการ ผู้ว่าการ และพนักงานองค์การพลังงานอาจได้รับเงินรางวัลตามระเบียบที่คณะรัฐมนตรีกำหนด
หมวด ๒ องค์การพลังงาน
ส่วนที่ ๓ ความสัมพันธ์กับการพลังงานแห่งชาติ

มาตรา ๖๓ องค์การพลังงานจะต้องได้รับความเห็นชอบจากการพลังงานแห่งชาติก่อน จึงจะดำเนินการดังต่อไปนี้ได้ (๑) สร้างสถานที่ผลิตพลังงาน สายส่งศักย์สูงและสถานที่จ่ายพลังงาน (๒) เลิกใช้สถานที่หรือแหล่งผลิตพลังงาน (๓) เพิ่มหรือลดทุน (๔) กู้ยืมเงิน (๕) จำหน้าอสังหาริมทรัพย์
หมวด ๒ องค์การพลังงาน
ส่วนที่ ๓ ความสัมพันธ์กับการพลังงานแห่งชาติ

มาตรา ๖๔ ให้องค์การพลังงานจัดทำงบประมาณประจำปีตามระเบียบของกระทรวงการคลัง แยกเป็นงบลงทุนและงบทำการ สำหรับงบลงทุนให้นำเสนอการพลังงานแห่งชาติเพื่อพิจารณาและให้ความเห็นชอบ ส่วนงบทำการให้เสนอการพลังงานแห่งชาติเพื่อทราบ
หมวด ๒ องค์การพลังงาน
ส่วนที่ ๓ ความสัมพันธ์กับการพลังงานแห่งชาติ

มาตรา ๖๕ รายได้ที่องค์การพลังงานได้รับจากการดำเนินงาน ให้เป็นขององค์การพลังงานสำหรับเป็นค่าใช้จ่ายต่าง ๆ ในกรณีที่องค์การพลังงานได้กำไร เมื่อได้กันไว้เป็นเงินสำรองตามที่คณะรัฐมนตรีอนุมัติแล้ว ให้นำส่งเป็นรายได้ของรัฐ
หมวด ๒ องค์การพลังงาน
ส่วนที่ ๔ การบัญชี การสอบ และการตรวจ

มาตรา ๖๖ ให้องค์การพลังงานวางและถือไว้ซึ่งระบบการบัญชีอันถูกต้อง แยกตามประเภทงานส่วนที่สำคัญ มีการสอบบัญชีภายในเป็นประจำ และมีสมุดบัญชีลงรายการ (๑) การรับและจ่ายเงิน (๒) สินทรัพย์และหนี้สิน ซึ่งแสดงการงานที่เป็นอยู่ตามจริง และตามที่ควรตามประเภทงาน พร้อมด้วยข้อความอันเป็นเหตุที่มาของรายการนั้น ๆ
หมวด ๒ องค์การพลังงาน
ส่วนที่ ๔ การบัญชี การสอบ และการตรวจ

มาตรา ๖๗ ทุกปี ให้การพลังงานแห่งชาติตั้งผู้สอบบัญชีคนหนึ่งหรือหลายคน เพื่อสอบและรับรองบัญชีขององค์การพลังงานเป็นปี ๆ ไป ห้ามมิให้ตั้งประธานกรรมการ กรรมการ ผู้ว่าการองค์การพลังงาน ผู้อื่นซึ่งเป็นผู้แทนขององค์การพลังงาน พนักงานองค์การพลังงาน หรือผู้มีส่วนได้เสียในการงานที่องค์การพลังงานจัดทำ
เป็นผู้สอบบัญชี
หมวด ๒ องค์การพลังงาน
ส่วนที่ ๔ การบัญชี การสอบ และการตรวจ

มาตรา ๖๘ ผู้สอบบัญชีมีอำนาจตรวจสอบสรรพสมุดบัญชีและเอกสาร หลักฐานขององค์การพลังงานในเวลาอันสมควรได้ทุกเมื่อ และเพื่อการสอบบัญชี ให้มีอำนาจไต่ถามสอบสวนประธานกรรมการ กรรมการ ผู้ว่าการองค์การพลังงานและผู้แทน หรือพนักงานองค์การพลังงาน
หมวด ๒ องค์การพลังงาน
ส่วนที่ ๔ การบัญชี การสอบ และการตรวจ

มาตรา ๖๙ ผู้สอบบัญชีต้องทำรายงานว่าด้วยข้อความ คำชี้แจงอันสมควรแก่การสอบบัญชีที่ได้รับ ตลอดจนความสมบูรณ์ของสมุดบัญชีที่องค์การพลังงานรักษาอยู่ และต้องแถลงด้วยว่า (๑) งบดุลและบัญชีซึ่งตรวจสอบนั้นถูกต้องตรงกับสมุดบัญชีเพียงไร หรือไม่ (๒)
งบดุลและบัญชีซึ่งตรวจสอบนั้นแสดงการงานขององค์การพลังงานที่เป็นอยู่ตามความเป็นจริงและตามที่สมควร ตามข้อความคำชี้แจง และความรู้ของผู้สอบบัญชีเพียงไร หรือไม่
หมวด ๒ องค์การพลังงาน
ส่วนที่ ๔ การบัญชี การสอบ และการตรวจ

มาตรา ๗๑ ภายในหนึ่งร้อยห้าสิบวันหลังจากวันสิ้นปีบัญชีขององค์การพลังงาน องค์การพลังงานจะต้องโฆษณารายงานประจำปี แสดงบัญชีงบดุล บัญชีทำการ และบัญชีกำไรขาดทุน เพียงสิ้นปีบัญชี พร้อมกับรายงานของผู้สอบบัญชีที่การพลังงานแห่งชาติตั้งขึ้นตามความในมาตรา ๖๗
หมวด ๓ บทกำหนดโทษ

มาตรา ๗๒ ผู้ใด (๑) ไม่ปฏิบัติตามคำเรียกของการพลังงานแห่งชาติตามความในมาตรา ๑๖ (๒) ขัดขวางการกระทำของพนักงานเจ้าหน้าที่ตามความในมาตรา ๑๗ หรือ ๒๐ (๓) ไม่ให้ความสะดวกแก่พนักงานเจ้าหน้าที่ตามความในมาตรา ๑๗ หรือ (๔) ขัดขวางการกระทำของการพลังงานแห่งชาติหรือองค์การพลังงาน ตามความในมาตรา ๒๒ มาตรา ๒๓ มาตรา
๒๕ หรือมาตรา ๒๗ มีความผิดต้องระวังโทษปรับไม่เกินหนึ่งพันบาท หรือจำคุกไม่เกินหกเดือน หรือทั้งปรับทั้งจำ
หมวด ๓ บทกำหนดโทษ

มาตรา ๗๓ ผู้ใดฝ่าฝืนมาตรา ๓๒ หรือมาตรา ๓๓ หรือไม่ปฏิบัติตามเงื่อนไขที่การพลังงานแห่งชาติกำหนดตามมาตรา ๓๓ หรือมาตรา ๓๕ มีความผิดต้องระวังโทษปรับไม่เกินหนึ่งหมื่นบาท หรือจำคุกไม่เกินหนึ่งปี หรือทั้งปรับทั้งจำ
หมวด ๓ บทกำหนดโทษ

มาตรา ๗๔ ผู้ใดฝ่าฝืนมาตรา ๓๔ มีความผิดต้องระวางโทษปรับไม่เกินสองหมื่นบาท หรือจำคุกไม่เกินสองปี หรือทั้งปรับทั้งจำ
หมวด ๓ บทกำหนดโทษ

มาตรา ๗๕ ผู้ใดไม่ปฏิบัติตามคำสั่งของการพลังงานแห่งชาติตามความในมาตรา ๓๘ มาตรา ๓๙ มาตรา ๔๐ มาตรา ๔๒ หรือมาตรา ๔๓ มีความผิดต้องระวังโทษปรับไม่เกินหนึ่งหมื่นบาท หรือจำคุกไม่เกินหกเดือน หรือทั้งปรับทั้งจำ
หมวด ๓ บทกำหนดโทษ

มาตรา ๗๖ ให้ศาลที่พิจารณาพิพากษาคดีอาญามีอำนาจสั่งให้ผู้กระทำผิดปฏิบัติการให้เป็นไปตามหน้าที่ที่มีอยู่ตามพระราชบัญญัตินี้ และถ้าจำเป็นจะให้การพลังงานแห่งชาติจัดทำแทน โดยให้ผู้กระทำผิดออกค่าใช้จ่ายก็ได้